El Reglament (UE) 1303/2013 del Parlament Europeu i del Consell, de 17 de desembre, pel qual s'estableixen les disposicions comunes relatives al Fons Europeu de Desenvolupament Regional (FEDER), al Fons Social Europeu (FSE), al Fons de Cohesió, al Fons Europeu Agrícola de Desenvolupament Rural (FEADER) i al Fons Europeu Marítim i de la Pesca (FEMP), i pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca (d'ara en endavant Reglament MEC), el Reglament (UE) núm. 508/2014, del Parlament Europeu i del Consell, de 15 de maig de 2014, relatiu a l'ajut al Fons Europeu Marítim i de Pesca, i pel qual es deroguen els Reglaments (CE) 2328/2003, (CE) 861/2006, (CE) 1198/2006, i (CE) 791/2007 del Consell, i el reglament (UE) 1255/2011 del Parlament Europeu i del Consell (d'ara en endavant Reglament FEMP) i el Programa Operatiu per Espanya del Fons Europeu Marítim i de la Pesca per al període de programació 2014-2020, aprovat per la Comissió Europea, mitjançant la Decisió de data 17 de novembre de 2015, estableixen les mesures financeres per al desenvolupament sostenible de les zones de pesca i aqüícoles.
El Reglament Delegat (UE) núm. 2015/288 de la Comissió, de 17 de desembre de 2014, completa el Reglament (UE) núm. 508/2014 del Parlament Europeu i del Consell, de 15 de maig de 2014, relatiu al període de temps i les dates en relació amb l'admissibilitat de les sol·licituds.
Aquests ajuts donen resposta a la prioritat 4 "desenvolupament sostenible de les zones de pesca i aqüícoles" establerta en l'article 6 del Reglament FEMP.
L'Ordre ARP/193/2016, de 14 de juliol, va fer pública la convocatòria per a la selecció dels grups d'acció local de la pesca en el marc del desenvolupament local participatiu del Fons Europeu Marítim i de la Pesca (2014-2020), s'estableix el contingut mínim de les estratègies de desenvolupament local participatiu, i va aprovar les bases reguladores i convocar els ajuts per a la preparació d'estratègies de desenvolupament local.
Les Resolucions de la Direcció General Pesca i Afers Marítims del 28 d'octubre de 2016 van aprovar i seleccionar, amb caràcter definitiu fins a la signatura del conveni corresponent, els dos grups que participaran en la gestió d'aquestes operacions que cobreixen els territoris de Terres de l'Ebre i Costa Brava.
El 7 i el 9 de juny del 2017 es van signar sengles convenis entre el Departament d'Agricultura, Ramaderia, Pesca i Alimentació i els dos grups d'acció local seleccionats per a l'aplicació del desenvolupament local participatiu, en el marc del Programa Operatiu del Fons Europeu Marítim i de la Pesca 2014-2020.
Els ajuts que es regulen en aquesta Ordre són els corresponents al desenvolupament local, i es tramiten en el marc del desenvolupament local i en aplicació de les estratègies de desenvolupament local participatiu aplicades pels grups d'acció local pesquers seleccionats.
Conseqüentment, valorada la conveniència de continuar donant suport a les iniciatives de desenvolupament local participatiu per promoure el desenvolupament sostenible de les zones pesqueres i aqüícoles mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General de Pesca i Afers Marítims, i en ús de les atribucions que m'han estat conferides,
Aprovar les bases reguladores dels ajuts destinats al desenvolupament local de Catalunya del Fons Europeu Marítim i de la Pesca per l'aplicació de les estratègies de desenvolupament local participatives que es publiquen en l'annex 1, així com la publicació de les dades, l'àmbit territorial d'actuació i els criteris de selecció i priorització de projectes de cada grup d'acció local pesquer que es detallen a l'annex 2.
La gestió d'aquests ajuts serà exercida amb la col·laboració dels grups d'acció local pesquer (en endavant, GALP) seleccionats pel Departament d'Agricultura, Ramaderia, Pesca i Alimentació (en endavant, DARP) mitjançant la Resolució de 28 d'octubre de 2016 i signataris del conveni de col·laboració amb l'esmentat Departament.
Primera.- Aquests ajuts cofinançats amb el FEMP es tramiten d'acord amb les funcions que tenen, com a organisme intermedi de gestió i certificació dels ajuts FEMP, la Direcció General de Pesca i Afers Marítims i la Direcció de Serveis del Departament d'Agricultura, Ramaderia, Pesca i Alimentació, respectivament.
Segona.- A efectes del no inici de les actuacions segons l'apartat 13.1 de les bases reguladores i de la subvencionalitat dels pagaments realitzats atenent a l'apartat 12. d) de les bases reguladores, en el cas de sol·licituds denegades per manca pressupostària, en les sol·licituds presentades en la convocatòria immediatament posterior es considerarà la data de la primera sol·licitud.
Aquesta Ordre entrarà en vigor l'endemà de la seva publicació en el Boletín Oficial del Estado.
(De conformitat amb allò que s'estableix al Reial Decret 944/2017, de 27 de octubre)
1 Objecte i finalitat dels ajuts
L'objecte dels ajuts que estableix l'Ordre és incentivar actuacions que fomenten el desenvolupament local, en el marc del Programa Operatiu del FEMP a Catalunya 2014-2020.
Aquests ajuts es tramiten amb la col·laboració dels grups d'acció local pesquers seleccionats mitjançant la resolució del 28 d'octubre de 2016 en el marc de l'Ordre ARP/193/2016, de 14 de juliol.
Els ajuts regulats en aquestes bases reguladores tenen com a finalitat el foment de les inversions que generen activitat econòmica i cohesió social en a l'aplicació de les estratègies de desenvolupament local proposades pels GALP i aprovades pel DARP.
Les àrees d'aplicació dels ajuts relatius al desenvolupament local correspondran únicament als àmbits territorials que es determinen a les estratègies de desenvolupament local (endavant EDLP) presentades pels GALP i que es recullen a l'annex 2 d'aquesta Ordre juntament amb les dades i els criteris de selecció i prioritat de cadascun.
Els municipis densament poblats en els que la EDLP no computa la totalitat de la població, poden entrar dins l'àmbit d'aplicació d'aquestes bases reguladores quan les actuacions subvencionables que s'hi realitzin estiguin incloses en els projectes dirigits a la població integrant del sector pesquer i les seves famílies, o que presentin beneficis per la resta de territori de la zona de pesca.
Poden ser beneficiàries d'aquests ajuts les persones físiques i jurídiques següents que promoguin la realització d'un projecte dins l'àmbit territorial dels GALP i que compleixin des del moment de presentar la seva sol·licitud les condicions d'admissibilitat i els requisits generals dels apartats 3.2 i 3.3.
a) Operadors del sector pesquer.
Als efectes d'aquestes bases reguladores, s'entén per operador del sector pesquer la persona física o jurídica que explota o posseeix una empresa dedicada a una activitat vinculada a qualsevol de les fases de producció, transformació, comercialització, distribució i venda al detall de productes de la pesca i l'aqüicultura.
b) Confraries de pescadors, les federacions de confraries de pescadors i altres organitzacions de pescadors.
d) Organitzacions de productors del sector pesquer i aqüícola
e) Administracions públiques i entitats públiques.
f) Organismes de dret públic científics o tècnics
g) Grups d'acció local de pesca de Catalunya
h) Organitzacions no governamentals i entitats sense ànim de lucre que tinguin entre els seus objectius algun dels següents:
- Promocionar els productes pesquers del territori.
- Promoure i protegir el medi ambient marí i costaner
- Altres objectius vinculats al mar.
i) Altres persones físiques i jurídiques que desenvolupin activitats vinculades a l'economia blava, entesa com tota activitat econòmica associada als oceans, mars, ports i zones costaneres, en el marc de les EDLP aprovades.
No poden ser beneficiàries d'aquests ajuts, durant el període de temps determinat en el Capítol II del Reglament Delegat (UE) 2015/288 de la Comissió, les persones físiques o jurídiques que:
a) han comès infracció greu d'acord a l'article 42 del Reglament (CE) núm. 1005/2008, o de l'article 90.1 del Reglament (CE) núm. 1224/2009;
b) han estat involucrades en l'explotació, gestió o propietat d'embarcacions incloses a la llista de Pesca il·legal, no declarada i no reglamentada (INDNR) d'acord a l'article 40.3 del Reglament CE 1005/2008, o d'embarcacions que enarboren pavelló de països considerats tercers països no cooperants segons s'estableix en l'article 33 de l'esmentat reglament;
c) han comès infracció greu de la Política Pesquera Comuna (PPC) definides com a tals en altres actes legislatius adoptats pel Parlament Europeu i el Consell,
d) han comès algun dels delictes tipificats en els articles 3 i 4 de la Directiva 2008/99/CE del Parlament Europeu i del Consell, quan es presenti una sol·licitud d'ajut de les mesures establertes al títol V del capítol II, del Reglament (UE) 508/2014;
Per obtenir la condició de persona beneficiària de les subvencions, les persones sol·licitants han de complir des del moment de presentació de la sol·licitud els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
a) No poden ser beneficiàries d'aquests ajuts, les persones físiques o jurídiques que no estiguin al corrent de les obligacions fiscals i amb la Seguretat Social i/o tinguin deutes amb la Generalitat de Catalunya.
En el cas que es tracti d'agrupacions de persones físiques o jurídiques, públiques o privades, sense personalitat jurídica aquestes condicions d'admissibilitat s'hauran de complir per cadascuna dels integrants de l'agrupació en qüestió.
b) En el cas d'empreses amb 50 o més treballadors, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial Decret 364/2005, de 8 d'abril, i pel Decret 86/2015, de 2 de juny.
c) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-ho als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
e) En el cas d'associacions i fundacions, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
f) En el cas de fundacions, haver complert el deure de presentar els comptes anuals davant el protectorat, d'acord amb l'article 336-3 del llibre tercer del Codi civil de Catalunya, aprovat pel la Llei 4/2008, de 24 d'abril.
g) En el cas que l'ajut subvencioni activitats que impliquin contacte habitual amb menors, disposar de les certificacions legalment establertes, o haver-les sol·licitat abans de la resolució de concessió, per acreditar que el personal de l'empresa o entitat que sol·licita l'ajut no ha estat condemnat per sentència ferma per cap delicte contra la llibertat i indemnitat sexual, i que en cas que canviï alguna persona adscrita al projecte o activitat subvencionada, es compromet a fer la comprovació oportuna pel que fa al cas.
h) En el cas de persones jurídiques, que l'empresa compleixi el requisit de ser PIME, d'acord amb la Recomanació 2003/361/CE, de 6 de maig de 2003, sobre definició de microempreses, petites i mitjanes empreses.
i) En el cas d'establiments oberts al públic, que compleixin la normativa de política lingüística.
j) Complir l'obligació respecte a la igualtat de tracte i d'oportunitats a l'àmbit laboral, i amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
k) Que siguin propietàries, usufructuàries, concessionàries, llogateres o cessionàries de les instal·lacions on es volen realitzar les obres o inversions en el moment de la justificació, i que aquesta situació es mantingui durant el període de compromís de manteniment de l'activitat de l'apartat 9.1.
En el cas de no ser propietari o usufructuari, que disposin del consentiment per escrit de la/les persona/es propietari/àries o usufructuària/àries per realitzar-les.
4.1 L'ajut té caràcter de subvenció directament aplicable a les despeses ocasionades per l'aplicació de les estratègies de desenvolupament local participatiu dels GALP aprovades.
4.2 La quantia màxima destinada a aquests ajuts i l'aplicació pressupostària a la qual s'ha d'imputar és la que es determini a la convocatòria corresponent.
4.3 La determinació de la quantia dels ajuts es realitzarà en funció del nombre de sol·licituds i de la disponibilitat pressupostària.
Es tindran en compte els límits màxims de nivell de participació financera establerts en l'apartat 5 d'aquest annex 1 i els criteris de selecció i de valoració definits per cada GALP i que s'estableixen en l'annex 2 d'aquesta Ordre, els establerts a la EDLP de cada GALP i els continguts en l'apartat 6 d'aquestes bases reguladores.
4.4 Aquests ajuts estan cofinançats amb el Fons Europeu Marítim i de pesca (FEMP).
El percentatge de cofinançament és del 85% a càrrec del FEMP i del 15% a càrrec del pressupost del DARP.
4.5 Sens perjudici d'aquests imports màxims subvencionables, els ajuts destinats a actuacions no directament relacionades amb la producció i comercialització de productes de la pesca i aqüicultura se sotmeten al Reglament (UE) núm. 1407/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de mínimis, i, per tant, el total d'ajuts de mínimis a atorgar a una persona sol·licitant no podrà excedir els 200.000,00 euros bruts durant l'exercici fiscal en curs i els dos exercicis fiscals anteriors.
Les ajudes de mínimis es consideraran concedides en el moment del reconeixement de l'ajut amb independència de la data de pagament de l'ajut a l'empresa.
4.6 La subvenció podrà ser reduïda total o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
5 Nivell de participació financera de l'aportació pública total
El grau de finançament dels projectes per a inversió productiva a l'empara de la corresponent EDLP per a operacions que es duguin a terme en virtut del títol V, capítol III del Reglament (UE) 508/2013, serà el següent:
a) El percentatge d'ajuda màxima per a projectes d'inversió productiva ascendirà al 50% de la despesa subvencionable total de l'operació.
b) En el cas d'operacions vinculades a la pesca costanera artesanal l'ajuda es pot incrementar fins al 80%.
c) En el cas de confraries de pescadors i associacions professionals del sector pesquer i aqüícola o associacions integrades per les entitats esmentades, l'ajuda es pot incrementar fins al 80% dels costos de les despeses subvencionables del projecte.
d) Quan l'operació respongui als següents criteris: interès col·lectiu i beneficiari col·lectiu i oferir accés públic als seus resultats, l'ajuda es pot incrementar fins al 80%.
a) El percentatge d'ajuda màxima per a projectes d'inversió no productius ascendirà al 50% de la despesa subvencionable total de l'operació.
b) El percentatge màxim d'ajut per als projectes d'inversió no productiva podrà ascendir al 100% dels costos de les despeses subvencionables del projecte quan l'operació respongui als següents criteris: interès col·lectiu o beneficiari col·lectiu i oferir accés públic als seus resultats.
En el cas de projectes subvencionables dins de els Mesures incloses als capítols I, II i IV del títol V del Reglament (UE) 508/2014 es respectaran a els Percentatges Màxims establerts a les bases reguladors del FEMP aprovades per l'Ordre ARP/353/2016, de 23 de desembre.
6 Criteris de valoració i de priorització
6.1 Totes les sol·licituds presentades seran valorades per la comissió tècnica del GALP i la Junta Executiva del GALP amb relació al compliment dels criteris de valoració i priorització que estableix l'annex 2 de l'ordre i les EDLP de cada GALP.
6.2 L'aplicació dels criteris de valoració i priorització es realitza de la manera següent:
a) Es classificaran totes les sol·licituds elegibles en productives (materials) i no productives (immaterials).
b) Es puntuaran d'acord amb els criteris de selecció que estableix l'annex 2 i les EDLP, totes les sol·licituds elegibles i s'ordenaran de major a menor puntuació.
c) Aquells expedients que no hagin assolit la puntuació mínima establerta en l'annex 2 de cada GALP es desestimaran.
d) Els sol·licitants d'ajuts FEMP que durant les últimes tres convocatòries hagin renunciat a un ajut FEMP aprovat, o l'hagin certificat a zero o l'hagin certificat per menys de la meitat del seu import aprovat, o se'ls hi hagi revocat l'ajut pagat, passaran, per ordre de puntuació, a darrera de l'últim expedient amb la puntuació mínima establerta en els criteris de valoració i priorització de cada GALP.
e) S'assignarà l'ajut a concedir a cada sol·licitud d'acord amb la intensitat d'ajut determinada en funció de la puntuació obtinguda, d'acord a la taula de correspondències de cada GALP fixada a l'annex 2 i les limitacions establertes per la reglamentació dels ajuts de minimis, i es proposarà l'aprovació dels expedients per ordre de la puntuació obtinguda fins a exhaurir el pressupost de la convocatòria.
En el cas que existeixi sobrant de la dotació pressupostària però resulti insuficient per atendre la sol·licitud auxiliable de l'expedient immediatament següent, es pot aplicar a aquest una reducció de la intensitat de l'ajut de forma proporcional a l'import sobrant.
Aquest expedient s'anomena expedient de tall.
En aquests casos es tramitarà una proposta de resolució al beneficiari potencial, en el qual es detallarà la puntuació aconseguida, se li proposarà la intensitat d'ajut que li resulti, i se li oferirà la possibilitat d'acceptar el pressupost proposat o bé renunciar-hi.
Si la persona interessada no accepta, es seleccionarà el següent expedient desestimat per manca de pressupost més ben puntuat, i es procedirà de la mateixa manera.
Un cop esgotat el pressupost disponible, les sol·licituds amb menys puntuació seran denegades per manca de disponibilitat pressupostària.
f) La convocatòria podrà fixar un import màxim de subvenció per projecte i preveure que aquest import pugui ser superat en cas de no exhaurir la disponibilitat pressupostaria de la convocatòria, sense ultrapassar els límits establerts en l'apartat 5.1.
7 Concurrència amb altres ajuts
7.1 Una operació podrà rebre ajut d'un o diversos fons estructurals i d'inversió europeus (Fons EIE), o d'un o diversos programes i d'altres instruments de la Unió, a condició que la partida de despesa inclosa en una sol·licitud de pagament per al reemborsament per un dels Fons EIE, no estigui subvencionada per un altre fons o instrument de la Unió, ni per el mateix fons conforme a un programa diferent.
7.2 Els ajuts regulats en aquestes bases són compatibles amb altres que puguin concedir altres administracions públiques o ens públics o privats, nacionals o internacionals, sempre que l'import dels ajuts no superi en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, el cost de les actuacions subvencionables.
7.3 En el cas d'ajuts sotmesos al Reglament (UE) 1407/2013, i sense perjudici de les limitacions que disposa l'article 3 de l'esmentat Reglament, el règim d'acumulació amb altres ajuts de minimis es regeix pel que estableix l'article 5 de l'esmentat Reglament.
Es podran acumular a d'altres ajuts públics per les mateixes despeses subvencionables, sempre que aquesta acumulació no doni lloc a una intensitat superior a l'establerta per a les circumstàncies concretes de cada cas per la normativa comunitària.
8 Termini de sol·licituds i documentació
8.1 Les sol·licituds per acollir-se a aquests ajuts es formalitzaran en imprès normalitzat que es podrà descarregar des del web http://agricultura.gencat.cat/ajutsentermini o obtenir en qualsevol dependència del DARP.
Aquestes sol·licituds s'adreçaran a la Direcció General de Pesca i Afers Marítims i es presentaran a la seu del GALP corresponent d'acord a l'annex 2 d'aquesta ordre, sens prejudici de fer ús de la resta de mitjans establerts en la Llei 39/2015, d'1 d'octubre, del procediment administratiu comú, i la Llei 25/2010 de 3 d'agost.
Les sol·licituds presentades fora de termini fixat a la convocatòria no s'admetran a tràmit.
Les sol·licituds d'ajuts podran ser presentades al llarg de tot el període operatiu fins l'1 de març del 2022.
Amb les sol·licituds presentades fins al 31 de gener de cada any es realitzarà per a cada GALP l'adjudicació d'ajuts.
La data de registre d'entrada al GALP serveix a efectes de control d'entrada de sol·licituds en el termini que estableix la convocatòria dels ajuts.
A aquests efectes, el registre del GALP ha de complir els requisits establerts a l'article 16 de la Llei 39/2015, d' 1 d' octubre, de procediment administratiu comú de les administracions públiques i l'article 41 de la Llei 26/2010, de 3 d'agost, de règim jurídic i del procediment de les administracions públiques de Catalunya.
8.2 A les sol·licituds s'ha d'adjuntar la documentació que es relaciona a continuació.
a) Acreditació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, en cas de no haver autoritzat el DARP a obtenir aquesta informació d'acord amb el que estableix l'apartat 8.4.
Si aquesta documentació està disponible en el Registre d'entitats jurídiques, en el Registre de cooperatives o en el Registre de confraries de pescadors, el DARP ho verificarà d'ofici.
d) Certificat actualitzat d'inscripció en el registre administratiu corresponent, en cas de no haver autoritzat al DARP a obtenir aquesta informació d'acord amb el que estableix l'apartat 8.4.
g) En cas que es tracti d'agrupacions de persones físiques o jurídiques, públiques o privades, sense personalitat jurídica, cadascun dels integrants de l'agrupació ha de fer constar en la sol·licitud els compromisos d'execució assumits per cada membre de l'agrupació.
h) Documentació descriptiva de les inversions a realitzar: memòria o projecte tècnic de les actuacions per a les quals se sol·licita l'ajut d'acord amb el contingut mínim establert a l'annex 2 per cada EDLP.
Aquesta documentació ha d'incloure una descripció detallada de les obres, inversions, actuacions i un pressupost detallat i desglossat.
Quan la documentació descriptiva pel seu format presenti dificultat per fer-ne còpies, es podrà requerir al sol·licitant que presenti una còpia en format digital.
i) Per tal d'acreditar el compliment de la normativa mediambiental, presentar l'avaluació d'impacte ambiental quan ho exigeixi l'administració ambiental competent.
Quan l'import de la despesa subvencionable superi les quanties establertes en el Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic per al contracte menor, la persona beneficiària haurà de sol·licitar, com a mínim, tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin.
L'elecció entre les ofertes, que s'hauran d'aportar en la sol·licitud de subvenció, es realitzarà conforme a criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa.
Les tres ofertes han de provenir d'empreses que no formin part del mateix grup de societats, d'acord amb els supòsits que estableix l'article 42 del codi de comerç.
k) En el cas que el/la sol·licitant sigui propietari/ària d'una embarcació de pesca cal que aporti la següent documentació:
- Full d'assentament d'inscripció marítima actualitzada del vaixell.
l) En el cas que el/la sol·licitant sigui armador/a d'una embarcació de pesca però que no en sigui el propietari, cal que aporti, a més de la documentació del punt anterior, la següent documentació:
m) En el cas que el/la sol·licitant sigui pescador/a cal que aporti la següent documentació:
- Informe de vida laboral expedit per l'Institut Social de la Marina, en cas de no haver autoritzat el Departament d'Agricultura, Ramaderia, Pesca i Alimentació a obtenir aquesta informació, d'acord amb el que estableix l'apartat 8.4.
- Còpia de la llibreta d'inscripció marítima.
En cas d'estranger que no tingui llibreta d'inscripció marítima, cal presentar certificat d'embarcament.
n) Declaració signada que no han comés infracció greu de la Política Pesquera Comuna, ni cap de les infraccions tipificades a l'article 42 del Reglament (CE) núm. 1005/2008, o a l'article 90 del Reglament (CE) núm. 1224/2009, no estan inclosos en la llista de Pesca il·legal, no declarada i no reglamentada (INDNR), no han comès cap dels delictes tipificats als articles 3 i 4 de la Directiva 2008/99/CE, i que no han comès cap frau en el marc del Fons Europeu de la Pesca (FEP) o el FEMP, d'acord al model normalitzat annex a la sol·licitud.
o) En el cas d'adquisició d'edificis i locals declaració responsable del venedor conforme no han estat subvencionats en els darrers 10 anys.
p) Acreditació del sistema de Registres Administratius de recolzament a l'Administració de Justícia (SIRAJ) de complir l'establert en el punt 3.3.d) de l'annex 1 d'aquestes bases reguladores o autorització expressa a la Direcció General de Pesca i Afers Marítims per a la seva consulta.
8.3 L'imprès de sol·licitud inclourà declaracions responsables sobre els aspectes que es relacionen a continuació i, que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud, pertany a la persona beneficiària de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
c) En cas que l'entitat sol·licitant hagués obtingut subvencions i/o ajuts per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar-ne la quantia, la data de concessió i l'ens concedent.
d) En el supòsit de persones físiques empresàries, estar donat d'alta en el cens de l'impost sobre activitats econòmiques en aquells supòsits en què sigui obligatori.
g) En el cas de fundacions i associacions, tenir adaptats els estatuts a la Llei 5/2011, de 19 e juliol, de modificació de la Llei 4/2008, de 24 d'abril, del llibre tercer del Codi Civil de Catalunya, relatiu a les persones jurídiques, abans del 31 de desembre de 2012.
h) En el cas de fundacions haver complert el deure de presentar els comptes anuals davant el protectorat, d'acord amb l'article 336-3 del llibre tercer del Codi civil de Catalunya, aprovat pel la Llei 4/2008, de 24 d'abril.
i) En el cas que l'ajut subvencioni activitats que impliquin contacte habitual amb menors, disposar de les certificacions legalment establertes, o haver-les sol·licitat abans de la resolució de concessió, per acreditar que el personal de l'empresa o entitat que sol·licita l'ajut no ha estat condemnat per sentència ferma per cap delicte contra la llibertat i indemnitat sexual, i que en cas que canviï alguna persona adscrita al projecte o activitat subvencionada, es compromet a fer la comprovació oportuna pel que fa al cas.
k) Que compleix les condicions de la Recomanació 2003/361/CE de la Comissió, de 6 de maig de 2003, sobre definició de microempreses, petites i mitjanes empreses.
8.4 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
9.1 El procediment de concessió de la subvenció es farà en règim de concurrència competitiva.
9.2 L'òrgan instructor i l'òrgan competent per dictar la resolució són els que fixi la convocatòria corresponent.
9.3 Quan els GALP rebin les sol·licituds d'ajut les inscriuran al registre habilitat a la seu del GALP per aquesta finalitat, revisaran la documentació presentada i elaboraran una fitxa administrativa informativa del projecte amb la revisió de la documentació presentada que remetran a l'òrgan instructor.
9.4 La Direcció general de Pesca i Afers Marítims, en coordinació amb el personal tècnic del GALP, realitzarà les inspeccions que acreditin que no s'han iniciat les actuacions.
9.5 Els òrgans competents del DARP comprovaran d'ofici el compliment dels requisits per accedir al pagament de l'ajut, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes, les persones beneficiàries han de facilitar tota la informació complementària que els sigui requerida pel DARP.
9.6 Als efectes d'esmena i/o millora de la sol·licitud d'ajut, i un cop requerida la persona sol·licitant a aquest efecte, aquesta disposarà d'un termini de 10 dies hàbils per lliurar la documentació requerida.
En cas que no s'atengui el requeriment, es considerarà que la persona interessada desisteix de la sol·licitud i s'arxivaran les actuacions.
9.7 Als efectes d'aplicar els criteris de valoració i priorització es compararan anualment les sol·licituds presentades fins els 31 de gener.
9.8 La valoració i estudi d'elegibilitat administrativa de les sol·licituds d'ajuts, l'efectuarà la comissió tècnica d'elegibilitat formada per un mínim de tres persones tècniques del DARP i en representació dels GALPs, pels seus gerents, amb veu però sense vot.
En cada reunió de la comissió s'aixecarà i es signarà un acta amb els expedients amb elegibilitat favorable i desfavorable.
L'òrgan instructor resoldrà les inadmissions a tràmit dels expedients amb elegibilitat desfavorable.
9.9 Els GALP comptaran en la seva estructura amb una Comissió Tècnica i amb una Junta Executiva.
La comissió tècnica del GALP, formada pel personal tècnic del GALP que es concreti en la convocatòria, té la funció d'estudiar els projectes amb elegibilitat favorable i elaborar-ne les fitxes de valoració i priorització d'acord a la seva estratègia i els criteris de valoració i priorització establerts a l'annex 2 i a la EDLP, per tal d'elevar a la Junta Executiva les propostes d'ajut corresponent.
En la comissió tècnica podrà assistir amb veu i sense vot personal tècnic d'un altre GALP ubicat a Catalunya per compartir experiències.
Així mateix hi participa un representant del DARP, com a mínim, amb veu però sense vot.
El resultat d'aquesta valoració es recollirà en una fitxa tècnica que inclourà la despesa subvencionable, la puntuació establerta segons els criteris de selecció i priorització a la seva estratègia i la proposta de percentatge d'ajut d'acord al barem indicat a l'annex 2.
Posteriorment, es reunirà la Junta Executiva del GALP, integrada per representants dels agents privats i públics que d'acord amb els estatuts del GALP formen la Junta Directiva del GALP.
La funció de la Junta és d'estudiar les propostes del personal tècnic del GALP, valorar els expedients objecte d'estudi, establir la correspondència entre puntuació obtinguda i percentatges de subvenció, i proposar-ne l'aprovació dels ajuts amb els percentatges d'ajut o la desestimació motivada a l'òrgan instructor.
La proposta té caràcter vinculant prèvia comprovació per part del personal de la direcció general de pesca i afers marítims del compliment dels requisits que l'han de fonamentar.
9.10 D'acord amb la documentació presentada i l'acta de la Junta Executiva del GALP, l'òrgan instructor elevarà la proposta de resolució corresponent a l'òrgan competent per resoldre.
10.1 L'incompliment dels requisits no esmenables establerts l'apartat 3 d'aquest annex comporta la inadmissió de la sol·licitud.
10.2 Comporta el desistiment de la sol·licitud la manca de presentació de qualsevol dels documents que preveu l'apartat 8 d'aquest annex o la manca d'esmena dels requisits esmenables, dins del termini de 10 dies hàbils i amb el requeriment previ.
10.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds.
10.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
11.1 El termini per resoldre i notificar la resolució de concessió per escrit és de sis mesos a comptar des de l'endemà de la data final establerta per tenir en compte les sol·licituds que concorren en cada fase d'adjudicació.
11.2 En la resolució de concessió hi figuraran, com a mínim, l'import màxim de l'ajut, les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb què es finança l'ajut i l'import que prové del FEMP (indicant a quina prioritat i operació del Programa operatiu pertany l'ajut).
11.3 En cas dels ajuts que es regeixin per la normativa de minimis, a més, s'ha de fer constar aquesta naturalesa en la resolució, així com la menció expressa al Reglament que regeix aquest règim d'ajuts, fent-hi constar el títol i la referència de publicació al DOUE (Reglament (CE) núm. 1407/2013, de la Comissió, de 18 de desembre, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013)).
11.4 La resolució de concessió es pot modificar en cas d'alteració de les condicions que van determinar l'atorgament o com a conseqüència d'una decisió de l'Administració.
11.5 Qualsevol modificació significativa que es vulgui realitzar de les condicions d'execució de les inversions respecte de la documentació del projecte d'inversió que es va aprovar, previ informe del GALP sobre la modificació sol·licitada, requerirà l'autorització de la Direcció General de Pesca i Afers Marítims.
A aquests efectes els canvis de proveïdors de béns i serveis sobre les ofertes comercials aprovades es consideren modificacions significatives.
12.1 S'admeten com a despeses subvencionables els conceptes de despesa establerts en aquest apartat que siguin efectivament assumides per la persona beneficiària i s'ajustin a tots els criteris següents:
b) S'han indicat en el pressupost o en el programa de treball de l'acció (memòria sol·licitud establerta en l'apartat 7 d'aquest annex 1).
c) Són necessaris per l'execució de l'acció.
f) Són raonables i justificades.
g) No s'han iniciat abans de la data de presentació de la sol·licitud de l'ajut (data de registre d'entrada en el GALP) ni abans de la realització de l'acta de comprovació prèvia en el cas d'inversions materials.
a) En el cas d'operacions immaterials s'acceptaran com a despeses subvencionables les despeses del personal contractat per a l'execució de les activitats del projecte.
El contracte laboral farà menció expressa al projecte i a la seva dedicació.
b) En el cas de les administracions públiques s'acceptaran com a subvencionables, a més de les despeses previstes en l'apartat a), les despeses de personal propi en la mesura que aquestes despeses derivin d'activitats que l'administració no hagués realitzat de no haver-se executat el projecte objecte de la subvenció.
c) A efecte del càlcul dels costos de personal, es tindrà en compte només el temps efectiu dedicat al projecte.
La justificació de les despeses de personal es farà en base al càlcul del cost mitjà d'una hora de treball en l'anualitat de que es tracti.
La tarifa per hora aplicable es calcularà de la manera següent:
- SB és el salari brut anual segons contracte, conveni, acord o norma.
- SS és la Seguretat Social que suporta l'entitat
Les despeses indirectes del projecte seran calculats en base a la metodologia de costos simplificats establerta en l'article 68.1.b) del Reglament (UE) 1303/2013 del Parlament Europeu i del Consell, de 17 de desembre de 2013.
D'aquesta manera, aquest tipus de despeses es calcularan en base un tipus fix del 15% dels costos directes de personal imputats al projecte del beneficiari i considerats com a subvencionables.
Si durant el procés de revisió del projecte es produís una minoració de les despeses de personal imputades al projecte per l'entitat beneficiària, aquesta minoració s'aplicarà de manera proporcional a les despeses indirectes presentades a justificar per l'entitat beneficiària.
12.4 En el cas d'operacions immaterials s'accepten com a despeses subvencionables les dietes i indemnitzacions per desplaçament directament relacionades amb el projecte en les condicions següents.
Aquestes despeses s'abonaran atenent al disposat per al personal al servei de l'Administració de la Generalitat per l'any en curs.
a) En cas que hi hagi despeses executades de personal de l'entitat beneficiària, en el desenvolupament de les activitats del projecte i que aquests no estiguin emesos a nom de l'entitat, ni inclosos en la nòmina, aquests hauran de ser justificats a través d'un full de despeses, en que es reflecteixi explícitament que el treballador ha rebut l'import d'aquesta despesa.
El full de despeses haurà d'estar signat per la persona que realitza la despesa i signat i segellat per l'entitat beneficiària.
b) En cas que hi hagi despeses executades i emeses a nom de l'entitat, els documents justificatius hauran d'anar degudament estampillats.
c) Si el treballador rep en nòmina una dieta que cobreixi les despeses derivades de la seva jornada laboral, s'haurà de presentar un informe signat pel director del projecte on es justifiqui aquesta dieta.
L'abonament de la dieta es justificarà mitjançant la nòmina i el seu corresponent justificant de pagament, llevat que aquest import s'aboni a part, en aquest cas s'ha de presentar un document acreditatiu del pagament de la dieta.
12.5 Les obres, subministraments i serveis externs.
12.6 L'adquisició de terrenys per un cost que no superi el 10% del total de les despeses subvencionables del projecte.
Serà condició indispensable per a la subvenció de l'adquisició de terrenys, l'obtenció d'una certificació d'un expert independent qualificat que confirmi que el preu d'adquisició del terreny no és superior al seu valor de mercat.
12.7 Només es consideraran elegibles les despeses que, a més de ser necessàries per la instal·lació dels equips i dispositius subvencionables, hi estiguin relacionades directament.
12.8 Les despeses generals (honoraris, enginyeries i altres) lligades exclusivament a l'operació finançada fins a un màxim del 12% del total de les despeses subvencionables del projecte.
12.9 Com a excepció a l'apartat 12.1.g), els honoraris tècnics dels projectes d'execució d'obra podran haver estat pagats fins a 1 any abans de la data de l'acta de no-inici d'obres.
c) Operacions que incrementin la capacitat de pesca d'una embarcació o l'equip que incrementi la capacitat de l'embarcació per detectar el peix.
d) Inversions i equips que siguin obligatoris en el moment de la sol·licitud d'acord amb la normativa europea i nacional.
e) Les despeses de manteniment programat o preventiu de qualsevol part de l'equip que mantingui en funcionament un aparell.
f) Les despeses originades per una reposició d'inversions existents, excepte quan la nova adquisició respongui a inversions diferents de les anteriors (ja sigui per la tecnologia utilitzada o pel rendiment).
g) Les despeses originades per obres que suposin la substitució d'elements deteriorats, obres de manteniment i reparació.
h) Construcció de noves embarcacions de pesca o importació d'embarcacions de pesca.
j) La transferència de la propietat d'una empresa, excepte la compra d'una embarcació de pesca per un pescador menor de 40 anys.
k) La repoblació directa (excepte que estigui previst com a mesura de conservació en un acte jurídic de la UE o en el cas de repoblació experimental).
l) La compra de materials i equips utilitzats.
m) La part del cost dels elements de transport que no estiguin directament relacionats amb l'operació.
n) Les despeses de constitució i primer establiment d'una societat.
o) Les obres no vinculades amb el projecte d'inversió: habitatges, menjadors, obres d'embelliment, equips d'esbarjo i similars.
p) La urbanització que no estigui relacionada amb l'activitat del projecte que es subvenciona.
q) Els impostos, taxes i qualsevol altra despesa financera no relacionada amb l'execució material del projecte.
r) La compra d'edificis o locals si han estat subvencionats en els 10 anys anteriors a la sol·licitud d'ajut.
14 Compromisos i obligacions de les persones beneficiàries:
Les persones beneficiàries, mitjançant la signatura de la sol·licitud de l'ajut, es comprometen i estan obligades a:
14.1 No haver iniciat les actuacions abans de la presentació de la sol·licitud d'ajut.
14.2 Les persones beneficiàries, per rebre l'import de les subvencions han d'estar al corrent de les obligacions amb l'Administració tributària i la social en el moment de presentació de la sol·licitud.
El DARP realitzarà les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en cas de l'autorització al DARP a què es refereix l'apartat 8.4.
14.3 Portar la comptabilitat del negoci subvencionat d'acord amb la normativa vigent.
14.4 La persona beneficiària ha de seguir complint les condicions d'admissibilitat de les sol·licituds establertes en l'apartat 3.2 d'aquestes bases reguladores, desprès de presentar la sol·licitud, durant el termini d'execució de l'operació subvencionada i durant el termini de 5 anys desprès de l'últim pagament realitzat a la persona beneficiària.
14.5 Mantenir les inversions en infraestructures o inversions productives un període mínim de 5 anys des de l'últim pagament efectuat a la persona beneficiària.
14.6 Mantenir, dins el territori de la UE, l'activitat productiva objecte de les inversions subvencionades com a mínim 10 anys a comptar des de la data de l'últim pagament realitzat a la persona beneficiària.
Aquesta obligació no serà d'aplicació a les PIMES.
14.7 En el cas d'inversions a bord, no transferir l'embarcació fora de la unió Europea en el termini de 5 anys des de l'últim pagament efectuat a la persona beneficiària.
14.8 Proporcionar a la Direcció general de Pesca i Afers Marítims, als avaluadors designats o altres organismes designats per aquesta direcció general, tota la informació necessària per poder realitzar el seguiment i l'avaluació del programa, en particular en relació amb el compliment de determinats objectius i prioritats.
14.9 Facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
14.10 Complimentar i actualitzar els indicadors relatius al projecte emplenant un annex en la sol·licitud de l'ajut i posteriorment en la sol·licitud de pagament.
14.11 Manteniment i disponibilitat de la documentació, 3 anys (si la despesa total subvencionable és inferior a 1M€) o 2 anys (si la despesa total subvencionable és superior a 1M€) a partir del 31 de desembre següent a la presentació dels comptes en els que estiguin incloses les despeses de l'operació.
14.12 Compromís que, en el supòsit de percebre un altre ajut per la mateixa finalitat, després d'haver estat presentada la sol·licitud, es comunicarà immediatament aquest fet a l'òrgan gestor.
14.13 Donar l'adequada publicitat al caràcter públic del finançament FEMP de l'operació, en la informació emesa en l'activitat, abans, durant i desprès de la seva finalització i en el període de manteniment de compromisos segons l'apartat 14.4 d'aquestes bases reguladores.
15.1 Les persones beneficiàries han de realitzar les actuacions objecte d'ajut i justificar-les, amb la informació de les actuacions dutes a terme, abans de la data que estableixi la resolució de concessió i com a màxim la data prevista en la convocatòria.
15.2 Transcorregut el termini establert de justificació sense que aquesta hagi estat presentada a la DGPAM, es requerirà a la persona beneficiària perquè en el termini improrrogable de 15 dies hàbils presenti la justificació.
La falta de presentació en el termini establert en aquest apartat comporta la revocació i, en el seu cas, l'exigència del reintegrament i altres responsabilitats establertes en la legislació aplicable en matèria de subvencions.
15.3 En el cas que les activitats hagin estat finançades amb altres subvencions o recursos públics, s'ha d'acreditar l'import, la procedència i l'aplicació a l'activitat subvencionada.
15.4 La documentació justificativa de les actuacions a presentar és la següent:
a) Sol·licitud de pagament de l'ajut, d'acord amb l'imprès normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts
b) Compte justificatiu, d'acord amb el model normalitzat que es podrà descarregar des de la seu electrònica https://seu.gencat.cat, del web http://agricultura.gencat.cat/ajutsentermini o obtenir en qualsevol dependència del DARP.
El compte justificatiu ha de contenir:
Una memòria econòmica sobre el cost de les activitats realitzades, on hi consti:
- Una relació del personal imputat al projecte
- Un full de despeses amb l'acreditació dels pagaments corresponents a les dietes i indemnitzacions per desplaçament indicant: data, horari, itinerari, Km, persona i motiu del desplaçament, programa de la jornada on ha assistit.
Factures originals o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en certificació del banc o extracte bancari del compte des del qual s'han emès els pagaments i els rebuts bancaris de les transferències o dels càrrecs bancaris efectuats, les lletres vençudes, els xecs, els pagares i els rebuts dels proveïdors o en el cas de pagaments en efectiu, documentació acreditativa de la percepció de l'import per part del creditor.
Els justificants han d'indicar amb tota claredat a quins conceptes del pressupost es refereixen
En el cas dels beneficiaris previstos en els apartats 3.1 e) i f) la documentació ha aportar serà la següent:
a) El certificat del/ de la secretari/ària o de l'òrgan competent que acrediti el compliment de la normativa de contractació de les administracions públiques pel que fa als procediments d'adjudicació dels contractes vinculats a les activitats, projectes o actuacions subvencionades, amb indicació dels procediments de contractació i les formes d'adjudicació utilitzades.
S'exclouen de presentar aquest certificat els ens locals i consorcis del sector públic de la Generalitat quan per raó de l'especificitat de l'obra a executar, del bé d'equip a subministrar o del servei a prestar, acreditin que no hi ha al mercat un nombre suficient de proveïdors que puguin executar l'obra, subministrar el bé d'equip o prestar el servei.
b) El certificat del/de la secretari/ària o òrgan gestor equivalent que correspongui, que acrediti que les factures consten al seu registre de factures, amb la numeració corresponen (còpia de les mateixes), documentació acreditativa del pagament consistent en certificació del banc o extracte bancari del compte des del qual s'han emès els pagaments i els rebuts bancaris de les transferències o dels càrrecs bancaris efectuats, les lletres vençudes, els xecs, els pagares i els rebuts dels proveïdors o en el cas de pagaments en efectiu, documentació acreditativa de la percepció de l'import per part del creditor.
- En el cas de personal contractat exclusivament pel desenvolupament del projecte, es precisarà la presentació del contracte de treball signat pel treballador i per l'entitat.
- En cas d'altre tipus de personal: conveni, normativa o acord de l'entitat que regeixi les condicions laborals de prestació de serveis de les persones treballadores i estableixi els imports a percebre pel treballador per a cada concepte.
- Documents justificatius del pagament de les càrregues socials: Model TC1 i TC2 de la Seguretat Social.
Els TC2 han d'anar degudament estampillats amb el segell d'imputació en el que s'indiqui el percentatge i l'import d'imputació.
Documents probatoris del pagament de l'IRPF:
- Model 110 o 111 de retencions i ingressos a compte de l'IRPF del període en el que es desenvolupa el projecte.
Han de figurar tots els trimestres que engloben el projecte.
En el cas del model 111 és un document mensual.
Han de figurar tots els mesos que englobin el projecte.
Si el volum de treballadors no permet remetre la totalitat del document, l'entitat ha de remetre com a mínim aquelles pàgines en les que figurin els treballadors imputats en la subvenció.
15.5 Tota la documentació de l'expedient, així com les factures i els justificants acreditatius del pagament, ha d'anar a nom de la persona beneficiària de l'ajut.
15.6 Les factures i els justificants acreditatius de pagament hauran de ser de data posterior a la sol·licitud d'ajut i anteriors al termini d'execució establert a la resolució de concessió amb excepció del previst a l'apartat 12.8.
Els justificants han d'indicar amb tota claredat a quins conceptes del pressupost previst, presentat en la sol·licitud, es refereixen.
La persona beneficiària haurà de fer el pagament directament al proveïdor del bé o servei.
15.7 Les persones beneficiàries de l'ajut en el moment de fer la justificació de les inversions, també han d'aportar, quan s'escaigui, la documentació següent:
b) Per tal d'acreditar el compliment de la normativa mediambiental, presentar l'avaluació d'impacte ambiental quan ho exigeixi l'administració ambiental competent.
c) Certificat de taxador independent degudament acreditat i inscrit en el corresponent registre oficial, en el supòsit d'adquisició de béns immobles.
d) Els projectes en que sigui necessària, còpia de la llicència municipal d'obres de l'Ajuntament corresponent.
e) Acreditació de la inscripció en el Registre sanitari d'indústries i de productes alimentaris de Catalunya (RSIPAC) de les persones beneficiàries que es dediquin a activitats alimentàries i no estiguin exclosos de registre, en cas de no haver autoritzat al DARP a obtenir aquesta informació d'acord amb el que estableix l'apartat 8.4.
f) Si es tracta d'un establiment industrial amb obligatorietat d'inscripció al Registre d'Indústries Agràries i Alimentàries de Catalunya (RIAAC) d'acord amb l'article 5 del decret 302/2004, de 25 de maig, cal l'acreditació de la inscripció al registre, en cas de no haver autoritzat al DARP a obtenir aquesta informació d'acord amb el que estableix l'apartat 8.4.
g) La data de les certificacions requerides estarà compresa dins dels 6 mesos anteriors a la presentació de la sol·licitud o anteriors a la data en que s'efectuï el requeriment, llevat que en el mateix certificat es disposi una altra data de caducitat més àmplia.
15.8 Els òrgans competents del DARP revisaran la documentació i comprovaran l'execució de les obres o les actuacions sobre el terreny.
15.9 Pel que fa a les línies d'ajut d'activitats que no siguin susceptibles de comprovació material sobre el terreny, la verificació de l'execució de les actuacions es comprovarà mitjançant la memòria explicativa.
15.10 Si no es justifica satisfactòriament una despesa del total del cost subvencionable aprovat del projecte, es reduirà proporcionalment l'import de la subvenció concedida, sempre que, la Direcció General de Pesca i Afers Marítims consideri que s'ha arribat a la finalitat per a la qual es va concedir l'ajut.
15.11 La proposta de pagament de la subvenció es realitzarà, un cop verificades les inversions, amb la certificació prèvia pels òrgans competents de la Direcció General de Pesca i Afers Marítims, segons la qual l'activitat i la despesa realitzades estan degudament justificades i la comprovació de la resta de requisits establerts a l'ordre.
15.12 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 8.4.
15.13 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents en el marc del control de les operacions establerts en el Reglament (UE) 508/2014, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
15.14 La regulació dels pagaments en efectiu és la continguda en l'article 7 de la Llei 7/2012, de 29 d'octubre, per la qual cosa no es poden pagar en efectiu operacions en les quals una de les parts contractants sigui empresari o professional amb un import igual o superior a 2.500 euros o el seu equivalent en moneda estrangera.
16.1 Els ajuts concedits es faran públics en la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
16.2 El beneficiari està obligat a esmentar el Finançament de la Generalitat de Catalunya i el FEMP, en la informació emesa en l'activitat, abans, durant i desprès de la seva finalització.
En els materials, publicacions i altres documents i mitjans relatius al projecte, inclosa la comunicació mitjançant pàgines web, s'han d'incloure: el logotip de la Generalitat de Catalunya, el logotip del FEMP, el logotip del GALP i la indicació "operació cofinançada pel Fons Europeu Marítim i de la Pesca".
17 Revocació de la concessió i reintegrament de les quantitats percebudes indegudament.
17.1 L'òrgan concedent ha de revocar totalment o parcialment les subvencions concedides amb l'obligació per part de la persona beneficiària de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, així com en el cas de l'incompliment dels requisits establerts en aquestes bases reguladores.
17.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
17.3 També procedirà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
També procedirà el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament en cas de superació dels límits de minimis, d'acord amb el Reglament (CE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
17.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament i per l'establert específicament en els supòsits que es relacionen a continuació.
El procediment de reintegrament de subvencions es regirà per les disposicions generals sobre procediment administratiu que estableix el títol IV de la Llei 39/2015, d'1 d'octubre, del procediment administratiu comú de les administracions públiques, sens perjudici de les especialitats que estableixi la normativa aplicable en matèria de subvencions:
- Es reintegrarà totalment l'ajut més l'interès de demora corresponent, en el cas d'incompliment de les obligacions establertes en l'apartat 14.4.
- En el cas d'incompliment de les obligacions establertes en l'apartat 14.5 es reintegrarà l'ajut més l'interès de demora corresponent, de forma proporcional al període durant el qual s'hagi incomplert el requisit, si en els 5 anys següents al darrer pagament realitzat a la persona beneficiària, es produeix alguna de les circumstàncies següents:
c) Un canvi substancial, en relació a les condicions i requisits pels quals es va atorga l'ajut que afecti la naturalesa, als objectius o les condicions d'execució de l'operació.
- El reintegrament previst en l'apartat 14.2 no s'aplicarà en el cas de fallida no fraudulenta.
- En el cas d'incompliment de les obligacions establertes en els apartats 14.6 i 14.7, es reintegrarà l'ajut més l'interès de demora corresponent, de forma proporcional al període durant el qual s'hagin incomplert els requisits.
18.1 El GALP ha d'informar els beneficiaris que estan sotmesos al control i la verificació dels fets, pel que fa a la seva aplicació de la Comissió europea i del DARP, així com al control financer de la Intervenció General de la Generalitat, la Sindicatura de Comptes, i d'altres òrgans competents d'acord amb la normativa aplicable.
18.2 El GALP comunicarà a l'Organisme intermedi de gestió (OIG) de qualsevol incidència i/o irregularitat detectada sobre el compliment dels compromisos dels beneficiaris i/o respecte a les dades declarades i de qualsevol conducta tipificada com a infracció de la legislació aplicable.
18.3 Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les actuacions per comprovar que es compleixen la destinació dels ajuts, els requisits i els compromisos establerts en aquestes bases reguladores i el compliment de la normativa sobre els controls que regula els ajuts finançats pel FEMP.
18.4 L'exercici d'aquestes funcions d'inspecció i control inclou les actuacions adreçades a la prevenció i detecció de frau, d'acord amb l'establert en els reglaments (UE) 1303/2013 i (UE) 508/2014.
18.5 Les actuacions d'inspecció i control poden afectar també la comprovació de la veracitat de la informació indicada per la persona beneficiària sobre la base de dades o documentació comercial en possessió de tercers.
D'acord amb l'article 46.2 de la Llei 38/2003 la negativa al compliment de l'obligació de col·laboració de les persones beneficiàries o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament en el seu cas, de l'ajut, sense perjudici de les sancions que puguin correspondre.
19.1 El GALP té l'obligació de comunicar al DARP totes les irregularitats detectades en l'exercici de les seves funcions, en el moment en què siguin conegudes.
Si la realització d'un projecte no justifiqués, en tot o en part, la contribució financera aprovada, el GALP informarà a l'OIG proposant el reintegrament de l'ajut.
19.2 El règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, la Llei 38/2003, de 17 de novembre, general de subvencions, i la Llei 39/2015, d'1 d'octubre, del procediment administratiu comú de les administracions públiques.
19.3 Les declaracions responsables comporten que la persona interessada disposa de la documentació pertinent acreditativa de les dades declarades.
Si aquesta conducta està tipificada com a infracció en la legislació aplicable, dóna lloc a la incoació de l'oportú expedient sancionador d'acord amb el règim sancionador a què fa referència l'apartat anterior.
20.1 Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer de la Direcció General de Pesca i Afers Marítims Gestió d'ajuts pesquers de l'apartat 8.1 de l'annex de l'Ordre AAM/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca, Alimentació i Medi Natural i l'Institut Català de la Vinya i el Vi (DOGC núm. 6468, de 27.9.2013) La seva finalitat és gestionar les subvencions que atorga la Direcció General de Pesca i Afers Marítims.
Les persones interessades poden exercir els drets de l'afectat mitjançant escrit dirigit a Subdirecció General de Pesca, av. Diagonal, 523-525, 08028 Barcelona.
20.2 Les dades personals de les persones beneficiàries podran ser tractades per organismes nacionals i de la Unió Europea relacionats amb les obligacions de les administracions relatives a la gestió, control i auditoria, així com de seguiment i avaluació.
A aquests efectes assisteixen a les persones beneficiàries els drets establerts en les normes sobre el tractament de dades de la Directiva 95/46/CE i del Reglament (CE) 45/2001, així com la normativa de transposició.
20.3 D'altra banda, les persones beneficiàries i les entitats col·laboradores, si s'escau, en el cas que l'objecte de la subvenció inclogui el tractament de dades de caràcter personal, han de complir amb la normativa corresponent, adoptant i aplicant les mesures de seguretat previstes per la normativa europea i per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
Dades, àmbit territorial i criteris de valoració i priorització dels grups d'acció local pesquer
a) Associació Grup Acció Local Pesquer Costa Brava
Conveni signat en data 9 de juny de 2017
Criteris objectius de valoració i priorització (els que defineixi el GALP):
Adequació als eixos estratègics del GALP Costa Brava fins a un màxim de 170 punts
Equip promotor i capacitat per liderar i executar el projecte fins a un màxim de 10 punts
Creació d'ocupació en el territori fins a un màxim de 10 punts
El projecte que no obtingui puntuació en els criteris específics i, per tant, no s'adeqüi a cap de les línies estratègiques dels eixos de la EDLP implicarà automàticament el rebuig de la sol·licitud.
La Comissió Tècnica i la Junta Executiva calcularan l'import màxim subvencionable atenent als límits d'intensitat pública fixats a l'apartat 5 de l'annex 1.
En cas d'empat en la puntuació obtinguda pels projectes, es prioritzarà el projecte més ben valorat en l'apartat de criteris específics.
En el cas de la mateixa puntuació, prevaldrà el projecte amb major puntuació en el subcriteri 1 de cada eix estratègic.
Contribució al desenvolupament sostenible
Aspectes innovadors / diversificació del producte o servei
Utilització de recursos de proximitat / Comunitats locals que hi participen
Foment de la cohesió social / Promoció d'igualtat entre homes i dones
Recuperació del patrimoni cultural
Competitivitat del projecte relacionada amb la quantificació de les noves línies de comercialització, foment de l'accessibilitat a les dades del sector pesquer i marítim, nombre de marques i projectes comercials,...
b) Associació Grup Acció Local Terres de l'Ebre
Seu: Edifici Llotja, Moll Pesquer s/n, 43540 Sant Carles de la Ràpita
Conveni signat en data 7 de juny de 2017
Criteris objectius de valoració i priorització dels projectes productius:
Grau d'adequació del projecte als objectius estratègics de l'EDLP fins a un màxim de 70
Creació d'ocupació al territori: 10 punts.
En cas d'operacions no productives / immaterials, es valorarà la igualtat d'oportunitats i els col·lectius desfavorits.
Capacitat de l'equip promotor per a executar amb èxit el projecte fins a 10 punts.
La puntuació mínima que ha d'obtenir un projecte per ser aprovat és 20 punts.
La Comissió Tècnica i la Junta Executiva calcularan l'import màxim subvencionable atenent als límits d'intensitat pública fixats en l'apartat 5 de l'annex 1.
En cas d'empat en la puntuació obtinguda pels projectes, s'establiran les preferències següents:
La puntuació obtinguda en tots els eixos.
Si persisteix l'empat, tindran preferència els projectes que tinguin més puntuació en l'eix d'impacte en el territori en el cas de projectes no productius i els que tinguin més puntuació a l'apartat d'augment de valor afegit del producte del mar.
Aspectes innovadors del producte o servei
Utilització de recursos de proximitat
Incorporació de noves tecnologies